ПРОТОКОЛ № 18
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  22 април  2013 г.

Днес, 22 април 2013 г., понеделник, от 12.30 ч. в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВАЛИ няма.

І. Взаимодействие с Инспектората към Висшия съдебен съвет:

1. ОТНОСНО: Данни за установените от Инспектората към Висшия съдебен съвет нарушения на правото на разглеждане и решаване на делата в разумен срок по глава Трета „а” от Закона за съдебната власт (нарушение на чл. 6 от Конвенцията за защита правата на човека и основните свободи) за периода 01.01.2013 г. – 31.03.2013 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

1.1. Приема за сведение данните за установените от Инспектората към Висшия съдебен съвет нарушения на правото на разглеждане и решаване на делата в разумен срок по глава Трета „а” от Закона за съдебната власт (нарушение на чл. 6 от Конвенцията за защита правата на човека и основните свободи) за периода 01.01.2013 г. – 31.03.2013 г.
1.2. На основание чл. 60м, ал. 2 от ЗСВ, за следващо заседание на комисията да се изготви анализ на причините за установените нарушения на правото на разглеждане и решаване на делата в разумен срок по глава Трета „а” от Закона за съдебната власт (нарушение на чл. 6 от Конвенцията за защита правата на човека и основните свободи) за периода 01.10.2013 г. – 31.03.2013 г., въз основа на изпратените от Инспектората към ВСС данни.
2. ОТНОСНО: Акт № Ж-02-8/12.04.2013 г. на Инспектората към Висшия съдебен съвет за резултатите от извършена проверка в Районен съд гр. Пловдив по подаден сигнал 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :
2.1. Приема за сведение Акт № Ж-02-8/12.04.2013 г. на Инспектората към Висшия съдебен съвет за резултатите от извършена проверка в Районен съд гр. Пловдив по подаден сигнал.
2.2. Резултатите от извършената проверка да се имат предвид при изготвянето на единната методика по приложението на принципа за случайно разпределение на делата в органите на съдебната власт.

3. ОТНОСНО: Акт № ПП-01-17/12.04.2013 г. на Инспектората към Висшия съдебен съвет за резултатите от извършена планова проверка в Районен съд гр. Нова Загора по образуването, движението и приключването на гражданските дела за 2011 г. и за 2012 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

3.1. Приема за сведение Акт № ПП-01-17/12.04.2013 г. на Инспектората към Висшия съдебен съвет за резултатите от извършена планова проверка в Районен съд гр. Нова Загора по образуването, движението и приключването на гражданските дела за 2011 г. и за 2012 г.
3.2. За изпълнението на дадените с акта препоръки административният ръководител на Районен съд гр. Нова Загора да уведоми и Комисията по предотвратяване и установяване на конфликт на интереси и взаимодействие с Инспектората към ВСС.

4. ОТНОСНО: Становище на административния ръководител на Върховния административен съд по доклад за извършена проверка по прилагането на принципа за случайно разпределение на делата.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

4.1. Приема за сведение становището на административния ръководител на Върховния административен съд по доклада за извършената проверка по прилагането на принципа за случайно разпределение на делата във ВАС.
4.2. Докладът за извършената проверка по прилагането на принципа за случайно разпределение на делата във Върховния административен съд и изразеното от административния ръководител на съда становище по направените с доклада констатации, изводи и препоръки, да се внесат в заседание на Висшия съдебен съвет заедно с доклада за извършената  проверка по прилагането на принципа за случайно разпределение на делата във Върховния касационен съд, след получаване на становището на административния ръководител на ВКС по същия. 

ІІ. По Закона за предотвратяване и установяване на конфликт на интереси:

5. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

5.1. ПРИЕМА декларациите по чл. 12 от ЗПУКИ по приложения списък.
5.2. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.
5.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларацията по т. 1 от приложения списък.
5.4. Неподадената в срок декларация от приложения списък да се докладва на първото заседание на комисията през м. май 2013 г.

6. ОТНОСНО: Становище от инж. Валери Михайлов – директор на дирекция „Информационни системи” и проект на решение за внасяне в заседание на ВСС в съответствие с изразеното становище от Комисията за защита на личните данни по приложението на чл. 17, ал. 2 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :
6.1. Приема за сведение становището на инж. Валери Михайлов – директор на дирекция „Информационни системи” относно техническите възможности за публикуване на декларациите по чл. 12 от ЗПУКИ в интернет страницата на ВСС в съответствие с изразеното от Комисията за защита на личните данни становище по приложението на чл. 17, ал. 2 от ЗПУКИ.
6.2. Предлага на ВСС да приеме следното решение относно публикуване на декларации по чл. 12 от ЗПУКИ на интернет страницата на ВСС във връзка със  становището на Комисията за защита на личните данни по приложението на чл. 17, ал. 2 от ЗПУКИ: 
6.2.1. Декларациите по чл. 12 от ЗПУКИ, обявени на интернет страницата на Висшия съдебен съвет към датата на вземане на решението, да бъдат премахнати до получаване на изричното писмено съгласие на деклараторите за тяхното публикуване.
6.2.2. Магистратите, които са съгласни подадените от тях декларации за периода от 01.01.2009 г. до настоящия момент да бъдат обявени на интернет страницата на ВСС, да изпратят изричното си писмено съгласие за това съгласно приложения образец, в едномесечен срок от датата на вземане на решението.
6.2.3. Декларациите, за които е получено съгласие за обявяването им в интернет, да се обработват по реда на постъпването му, чрез сканиране на изображението, и да се публикуват в поименен списък, съдържащ имената на декларатора и вида на подадената декларация. 
6.2.4. Считано от датата на вземане на решението, на интернет страницата на ВСС да се обявяват само декларации, съдържащи изричното писмено съгласие на декларатора за извършване на това действие, оформено в отделен текст към подадената декларация. При липса на такова съгласие, в списъчен вид да се публикува информация единствено за имената на декларатора и вида на подадената декларация.
6.2.5. Разделът от интернет страницата на ВСС, предназначен за обявяване на декларации по чл. 12 от ЗПУКИ, да се актуализира в съответствие с взетите решения, като в него се публикува следната информация: 
- съобщение за актуализирането на раздела, съгласно приложения проект;
- Становище на Комисията за защита на личните данни с рег. № П-1799/2013 г. от 08.04.2013 г. относно приложението на чл. 17, ал. 2 от ЗПУКИ;
- образци на декларациите по чл. 12 от ЗПУКИ с оформено в отделен текст към тях съгласие за публичното им обявяване.
6.2.6. Указва на административните ръководители на органите на съдебната власт, съдиите, прокурорите и следователите, при деклариране на несъвместимост и частен интерес пред Висшия съдебен съвет да ползват образците на декларации по чл. 12 от ЗПУКИ, публикувани в интернет страницата на ВСС. 

6.2.7. Указва на административните ръководители на органите на съдебната власт да сведат настоящото решение до знанието на всички съдии, прокурори и следователи, и да създадат необходимата организация за изпълнение на решенията по т. 2 и т. 6.
6.2.8. Указва на административните ръководители на органите на съдебната власт, като орган по назначаването на съдебните служители, да предприемат необходимите мерки за изпълнение на чл. 17, ал. 2 от ЗПУКИ в съответствие с изразеното становище от Комисията за защита на личните данни. 
6.2.9. С настоящото решение се отменят решение на ВСС по протокол № 52/17.12.2008 г. – т. 17 от допълнителните точки, относно утвърждаване на механизъм за подаване на декларациите по чл. 12, т. 2 от ЗПРКИ и Допълнителните указания във връзка с декларирането на несъвместимост и частни интереси от страна на съдиите, прокурорите и следователите съгласно ЗПРКИ, приети с решение на ВСС по т. 34 от протокол № 45/19.11.2009 г.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /П/

НЕЗАБРАВКА СТОЕВА